Ferðaþjónustufyrirtækið Austurför hlaut fyrir skömmu styrk úr Tækniþróunarsjóði til að markaðssetja vefinn traveleast.is . Framkvæmdastjóri fyrirtækisins segir markmiðið að byggja upp öfluga ferðaskrifstofu sem auglýst geti Austurland undir einu nafni . Austurför sótti um tíu milljóna króna styrk . Endanleg upphæð verður ákveðin þegar skrifað er undir samning á milli þeirra og RANNÍS , sem heldur utan um sjóðinn , en búast má við að upphæðin verði nokkurn vegin sú sem sótt var um . Í viðtali við vefblaðið Austurfrétt segir Heiður Vigfúsdóttir , framkvæmdastjóri Austurfarar , að þær ætli svo sannarlega að koma koma Austurlandi á kortið . Markmið þeirra hafi alltaf verið að verða umfangsmesta ferða - og viðburðaskrifstofa Austurlands með því að markaðssetja Austurland undir einu nafni . Hjá Austurför starfa þrjár konur í 2,5 stöðugildi , en vonast er til að það breytist með auknum umsvifum á árinu . Auk Heiðar vinna hjá fyrirtækinu þær Magnfríður Ólöf Pétursdóttir markaðsstjóri og Ingibjörg Jónsdóttir verkefnastjóri . Fyrirtækið er í eigu þeirra Heiðar og Magnfríðar , þær eru báðar  aðfluttar  , en ástin dró þær austur .